PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

DIRECŢIA ECONOMICĂ

NR. 25201/18.04.2024

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Scriere, Implementare și Monitorizare Proiecte și Directorul executiv al Direcției Economice formulează următorul:

**RAPORT DE SPECIALITATE**

privind aprobarea devizului general actualizat pentru faza PT aferent proiectului „Reabilitarea termică a blocului de locuinţe situat pe Str. Proiectantului S5”

Pentru obiectivul de investiţie: „Reabilitarea termică a blocului de locuinţe situat pe Str. Proiectantului S5”, finanțat în cadrul Programului Național de Redresare și Reziliență a fost finalizată etapa elaborării proiectului tehnic. Având în vedere modificările apărute în HG 907/2016, cu modificările şi completările ulterioare, privind aprobarea conținutului-cadru al documentației tehnico-economice aferente investițiilor publice, precum si a structurii si metodologiei de elaborare a devizului general pentru obiective de investiții, a fost necesară modificarea valorii devizului general prin adăugarea cap.7 Cheltuieli aferente marjei de buget şi pentru constituirea rezervei de implementare pentru ajustarea de preţ, în valoare totală de 980.005,49 lei cu TVA.

Conform punctului 6.6.3.3 din Ghidul solicitantului, beneficiarii au obligația de a prezenta după semnarea contractului de finanțare Proiectul tehnic (PT) și, dacă este cazul, Hotărârea de aprobare a devizului general actualizat pentru faza PT. În urma finalizării proiectului tehnic s-a realizat noul Deviz General pentru obiectivul de investiție „Reabilitare termică a blocului de locuințe situat pe str. Proiectantului, bl. S5”, în care se poate constata scăderea valorii C+M și adăugarea articolelor 7 (conform HG 907 din 2016, actualizat) și 3.8.3 (conform HG 300 din 2006 actualizat).

Astfel se modifică valorile din devizul general pentru obiectivul de investiție „Reabilitare termică a blocului de locuințe situat pe str. Proiectantului, bl. S5” în felul următor:

Indicatori tehnico-economici aprobați inițial au fost:

Valoarea totală a investiției: 3.232.284,20 lei (fără TVA)

din care

construcții-montaj: 2.957.537,10 lei (fără TVA)

Indicatori tehnico-economici conform noului Deviz General:

Valoarea totală a investiției: 3.739.306,56 lei (fără TVA)

din care

construcții-montaj: 2.506.761,17 lei (fără TVA)

Având în vedere aceste modificări, se modifică şi bugetul proiectului, astfel:

|  |  |  |  |
| --- | --- | --- | --- |
|  |  |  |  |
| **Bugetul proiectului** | **Cheltuieli eligibile PNRR ( lei cu TVA)** | **Cheltuieli neeligibile Buget propriu (lei cu TVA)** | **Total(lei cu TVA)** |
| Conform Contractului de finanțare la faza DALI | 3.846.418,20 | 0,00 | 3.846.418,20 |
| la faza PT | 3.846.418,20 | 603.356,59 | 4.449.774,79 |

Ținând cont de cele prezentate mai sus, proiectul de hotărâre privind aprobarea devizului general actualizat pentru faza PT aferent proiectului „Reabilitarea termică a blocului de locuinţe situat pe Str. Proiectantului S5” se înaintează Consiliului Local al Municipiului Satu Mare cu propunere de aprobare.

 Director executiv Șef serviciu

 Ec. Ursu Lucia Dr. Sveda Andrea